banner November 29, 2021 17:32 คำถามด่วน Doctor แฟนกินยาคุมมา2-3ปี (yasmin) แล้ววันที่ 16 พ.ย ก็ได้เริ่มกินเม็ดแรกของแผงใหม่ พอวันถัดไป(17 พ.ย) ก็ได้มีเพศสัมพันธ์ แล้วหลังจากนั้นวันที่21 แฟนจำเป็นต้องกินยาแก้อักเสบ(แคปซูลสีฟ้าขาว) ติดต่อกัน 7วันแต่ในวันเดียวกัน(วันที่21) แฟนมีเลือดออก(สีแดง) ก่อนเริ่มกินยาแก้อักเสบ พอถึงวันที่ 26 พ.ย แฟนมีเลือดออกติดต่อกันหลายวันจนถึงวัน 29 ก็ยังมีเลือดออกมา(สีคล้ำ) ไม่ทราบว่าเกิดจากสาเหตุอะไรครับ แล้วมีโอกาสจะท้องไหมครับ
สวัสดีค่ะ การใช้ยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้จากที่กล่าวมา การมีเลือดออกระหว่างการใช้ยาคุม อาจเป็นผลข้างเคียงจากยาที่พบได้เช่นกัน มักเป็นเลือดออกกระปริดกระปรอย ไม่ควรออกติดต่อกันเกิน 7 วัน แล้วหยุดไปได้เองการกินยาแก้อักเสบระหว่างที่กินยาคุมอยู่นั้น อาจจะต้องทราบชื่อยาที่แน่ชัดเพื่อดูว่ายาจะมีปฏิกิริยาต่อกันจนทำให้เกิดผลข้างเคียงจากยาตัวใดตัวหนึ่งมากขึ้นได้หรือไม่ หรือยาจะลดประสิทธิภาพของยาุคมไปหรือเปล่าแนะนำการสังเกตเลือดที่ออก และประจำเดือน ถ้าเลือดยังออกมาก ประจำเดือนไม่มาช่วงยาหมดแผง ควรยืนยันการตั้งครรภ์หรือไปพบแพทย์เพื่อตรวจเพิ่มเติมต่อไป